O‘zbekistonda avtomobillar ishlab chiqarish hajmi oshdi

O‘zbekiston avtomobillar ishlab chiqarishni oshirdi. Bu haqda davlat statistika qo‘mitasining yanvar-oktabr oylarida yirik sanoat korxonalari tomonidan ayrim turdagi sanoat mahsulotlarini ishlab chiqarish hajmi haqidagi ma’lumotida aytiladi.

Xususan, yengil avtomobillar ishlab chiqarish hajmi 41,8 foizga oshgan. 2018-yilning shu davrida 154 381 dona, 2019-yilda esa 218 912 ming dona yengil avtomobil ishlab chiqarilgan.
Yuk avtomobillarini ishlab chiqarish esa 31,8 foizga ortdi. 2018-yilda — 3 370 dona, 2019-yilda — 4 440 donani tashkil etdi.
Avtomobil dvigatellarini ishlab chiqarish 43,3 foizga oshdi. 2018-yilda 115,3 dona dvigatel chiqarilgan bo‘lsa, 2019-yilda bu ko‘rsatkich 165,3 donaga yetdi.
2019-yil yanvar-oktabr oylarida traktor ishlab chiqarish hajmi 1 194 donani tashkil etdi, 2018-yilda — 2 710 dona ishlab chiqarilgan edi.